Diari Oficial de la Generalitat Valenciana


Sumari del DOGV 1397, del 08-10-1990 (1990/818936)

RESOLUCIÓ de 21 de setembre de 1990, de l'Hble. Sr. Conseller de Sanitat i Consum, per la qual es convoca el curs de Diplomat en Puericultura per a l'any acadèmic 1990-91, que es celebrarà a l'Institut Valencià d'Estudis en Salut Pública.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1397

Data del DOGV
:   08-10-1990

Secció del DOGV
:   AUTORITATS I PERSONAL

Número del document
:   1990/818936


Data del document
:   21-09-1990

Organisme emissor
:   Conselleria de Sanitat i Consum

Tipus de document
:   Resolució

Resolució de 21 de setembre de 1990, de l'Hble Sr. Conseller de Sanitat i Consum, per la qual es convoca el curs de Diplomat en Puericultura per a l'any acadèmic 1990/91, que se celebrarà a l'Institut Valencià d'Estudis en Salut Pública.  
Es convoca el curs corresponent a l'any acadèmic 1990/91, per a l'obtenció de la titulació de Diplomat en Puericultura a l'Institut d'Estudis en Salut Pública i als centres delegats, la realització del qual s'ajustarà a les següents,  
Bases:  
1. Requisits dels aspirants.  
1.1. El personal aspirant al curs haurà de tenir una edat mínima de 17 anys, a l?hora del començament del curs.  
1.2. Hauran d?acreditar la possessió de la titulació exigida en el moment de formalitzar la matrícula.  
1.3. Els aspirants hauran de posseir el títol de Batxiller Superior o equivalents homologats o bé el de Formació Professional de segon grau branca Sanitària o el de tècnic especialista en jardí d'infància.  
S'adverteix que, per les mateixes característiques del curs, nivell dels coneixements i per la transcendència pràctica en el camp laboral que possibilita l?obtenció del diploma, aquesta convocatòria va dirigida de manera especial i preferent a persones que, a més de complir les condicions establertes en apartats anteriors, no posseesquen una titulació universitària sanitària de grau mitjà o superior.  
1.4. Accés als cursos.  
1.4.1. El termini de presentació d'instàncies serà de 15 dies naturals a partir de la publicació de la convocatòria al Diari Oficial de la Generalitat Valenciana. Les esmentades instàncies hauran d'anar adreçades al Director de l?IVESP, i s'hauran de presentar en la Secretaria de l?IVESP, sítia al c/ de Joan de Garay, 21 (antic hospital Dr. Peset Aleixandre), València, 46866, o en el centre delegat corresponent on es vulga realitzar el curs. Cap aspirant no podrà inscriure?s en més d'un centre.  
1  
1.4.2. L?ingrés en el curs de Diplomat de Puericultura es realitzarà mitjançant un examen de selecció, la data i lloc del qual s?anunciarà oportunament a l?IVESP i als respectius centres delegats.  
1.4.3. L?examen de selecció es realitzarà per escrit i versarà sobre temes de cultura general, temes d?actualitat i temes relacionats amb el nivell acadèmic exigit per a la realització del curs.  
1.4.4. Una vegada efectuada la selecció, serà publicada una llista dels alumnes admesos al tauler d?anuncis de l?IVESP i als respectius centres delegats.  
Contra aquesta resolució els interessats podran presentar recurs d'alçada davant l?Hble. Sr. Conseller de Sanitat i Consum en el termini de 15 dies a partir de l?endemà de la publicació de la llista d'admesos.  
1.4.5. Per a la realització de l?examen d'ingrés serà imprescindible la presentació del DNI.  
1.4.6. Drets de matrícula. Una vegada publicada la llista d'aspirants admesos, es formalitzarà la matrícula, amb la presentació, en el centre corresponent on es realitzarà el curs, d'una fotocòpia del DNI i d'un certificat mèdic de salut. Així mateix, pagaran la quantitat de 5.407 pessetes en concepte de matrícula, el termini per a la qual finalitzarà 5 dies abans del començament del curs. En quedaran exclosos tots aquells que no haguessen formalitzat la matrícula en l?esmentada data. L?import de la dita matrícula s'ingressarà a nom de la Generalitat Valenciana, Conselleria d'Economia i Hisenda. Taxes IVESP, número de compte 0246533015, Caixa d'Estalvis de València, urbana de Gaspar Aguilar.  
1.4.7. El tribunal estarà constituït per:  
- President: El Director de l?IVESP, o persona en qui delegue.  
- Vice-president: el coordinador del curs.  
- Vocals: quatre professors designats pel President del tribunal entre el personal docent dels cursos.  
- Actuarà com a Secretari el membre més jove del tribunal.  
En tots els casos, els titulars del tribunal tindran suplents.  
1.4.8. La composició del tribunal serà feta pública al tauler d'anuncis de l?IVESP a la fi del termini de presentació de sol·licituds. Els membres integrants del tribunal percebran les indemnitzacions per assistència corresponents. Amb aquesta finalitat i segons l?Ordre de 17 de febrer de 1986, en desplegament del Decret 200/1985, el tribunal s'inclou en la categoria tercera.  
2. Característiques del curs.  
2.1. Començament del curs. La data de començament del curs i l?horari, es comunicarà oportunament al tauler d?anuncis dels respectius centres.  
2.2. Durada del curs. El curs constarà de 120 hores teòriques i un nombre mínim de 90 hores pràctiques.  
2.3. Nombre d'alumnes: el nombre d'alumnes admesos serà de:  
2.3.1. 50 alumnes per a l?IVESP.  
2.3.2. 25 alumnes per als centres de salut comunitària de Xàtiva, Alcoi, Benicarló i Vila-Real.  
2.3.3. 50 alumnes per a la Delegació Territorial del Servei Valencià de Salut d'Alacant.  
2.4. L?assistència i formalització de les pràctiques serà obligatòria. Aquestes es realitzaran als llocs i a les hores assenyalats per la coordinació del curs.  
2.5. L?absència de més del 10% d'hores lectives, teòriques i del treball de grup, implicaran automàticament l?exclusió de l'alumne.  
2.6. Per a l?obtenció del diploma corresponent, els alumnes hauran de superar les proves teòriques que seran fixades pel tribunal, la composició del qual s?estableix a la base 1.4.7.  
2.7. Els cursos s'iniciaran i finalitzaran en les mateixes dates a tots els centres.  
2.8. Tant els exàmens d'accés, com els exàmens finals, es realitzaran en tots els centres el mateix dia i a la mateixa hora, amb idèntic qüestionari.  
València, 21 de setembre de 1990. - El Conseller de Sanitat i Consum: Joaquín Colomer Sala.